TigsTXT

An TigsTXT sarong patiribayan nin paghaman nin tigsik kan Parasurat Bikolnon sa katuyohan na buhayon asin ipasa an tradisyon nin pagtuyaw kan mga Bikolnon sa paagi nin matalinhagang mga tataramon.Parasurat Bikolnon Inc. invites Bicolanos to TigsTXT contest Panitikan website Sa ipinaluwas na antabay kan patiribayan, "Minamàwot kan patiribayan na buhayon an tradisyon nin pagtao nin tuyaw sagkod reparo sa paagi kan pagkawat sa mga tataramon, asin darahon ini sa bagong henerasyon." 

 Ngaran kan patiribayan 
Gikan an ngaran kan patiribayan sa sinugpon na katagang "tigs" gikan sa "tigsik" asin "TXT" para sa texting o pagpadara nin mensahe gamit an selpon. Inot na binuksan an patiribayan kan 2012 dangan kan 2013 alagad ikinanselar. Kan 2018, liwat na binuksan ini sa pakikipagtabangan kan Kintab Artists Group asin Bicol Standard kan 2018.An tigsik sa modernong panahon Bicol Standarad

Nanggarana sa inot na edisyon
Bukas an patiribayan sa mga Bikolano kun sain an lambang partisipante makakapadara nin sagkod sa limang (5) entra lambang bulan. Minadalagan an kontes sa laog nin apat na bulan kun sain igwa nin tema na titigsikan sa lambang bulan an mga partisipante. Nagdalagan poon Desyembre 2012 sagkod Marso 2013 an inot na edisyon na igwa minasunod na tema: Inosenteng Kaakian (Desyembre) – karahayan asin naturalesa kan mga aki na dai pa nin pagkaaram sa kinàban; Pagpoon sa Poon (Enero) – gawì-gawì asin ugalì sa pagpopoon dapit sa ano man na gibo-gibo o sa buhay; Urastigon na Bikolnon (Pebrero) – tibay asin talento kan Bikolnon sa lado kan Arte; dangan An Kababaihan Ngunyan (Marso) – katungdan kan babai sa pamilya asin komunidad.

Napili an minasunod na tigsik bilang pinakamarahay sa lambang bulan kan patiribayan:

 Bulan (Taon)  Napiling Tigsik  Paratigsik (Ginikanan) Desyembre (2012)Mga nakapiriling TigsTXT (Desyembre 2012, Enero 2013)> Bicol Mail  Tigsik ko an mga kaakianNa siging pasadpasad sa dalanTa sa pagkarol nababanggihanMagkaigwa lang nin pamanggihan Asther Villareal (Syudad nin Naga) Enero (2013)  Tigsik ko an tabì apò Sambit ngùna bàgo igapô An ano man, pisog o tipô Nganing taong lipod dai maigò  Imelda Brazal (Syudad nin Naga) Pebrero (2013)  Tigsik ko si Rez Cortez Irigenyong aktor sa syowbis Kayang mangotis, kayang magpakotis Pwede dawa magsopong sa tapis”   Nestor Awa (Syudad nin Iriga) Marso (2013)  -  -

Toltolan

Panluwas na takod
TigsTXT: ANTABAY KAN PAGPADALAGAN KAN PATIRIBAYAN

Hilngon man
Padurunongan sa Canaman
Gawad Obrang Literaturang Bikolnon